Oznámenie Komisie Európskemu parlamentu podľa druhého pododseku článku 251 ods. 2 Zmluvy o ES, ktorého predmetom je spoločná pozícia Rady k prijatiu rozhodnutia Európskeho parlamentu a Rady o Siedmom rámcovom programe Európskeho spoločenstva v oblasti výskumu, technického vývoja a demonštračných aktivít (2007-2013) /* KOM/2006/0548 v konečnom znení - COD 2005/0043 */





[pic] | KOMISIA EURÓPSKYCH SPOLOČENSTIEV | Brusel, 26.9.2006 KOM(2006) 548 v konečnom znení 2005/0043 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES, ktorého predmetom je spoločná pozícia Rady k prijatiu rozhodnutia Európskeho parlamentu a Rady o Siedmom rámcovom programe Európskeho spoločenstva v oblasti výskumu, technického vývoja a demonštračných aktivít (2007-2013) 2005/0043 (COD) OZNÁMENIE KOMISIEEURÓPSKEMU PARLAMENTUpodľa druhého pododseku článku 251 ods. 2 Zmluvy o ES,ktorého predmetom je spoločná pozícia Rady k prijatiu rozhodnutia Európskeho parlamentu a Rady o Siedmom rámcovom programe Európskeho spoločenstva v oblasti výskumu, technického vývoja a demonštračných aktivít (2007-2013) 1. Súvislosti Dátum doručenia návrhu EP a Rade (dokument KOM(2005) 119, konečné znenie – 2005/0043(COD) a 2005/0044(CNS)): | 13. apríl 2005 | Dátum stanoviska Výboru regiónov | 16. november 2005 | Dátum stanoviska Európske hospodárskeho a sociálneho výboru: | 14. december 2005 | Dátum stanoviska Európskeho parlamentu, prvé čítanie: | 15. jún 2006 | Dátum doručenia pozmeneného a doplneného návrhu EP a Rade | 28. jún 2006 | Dátum prijatia spoločnej pozície: | 25. september 2006 | 2. Stanovisko Komisie k spoločnej pozícii V súlade s článkom 251 Zmluvy o ES toto oznámenie obsahuje stanovisko Komisie k spoločnej pozícii Rady prijatej kvalifikovanou väčšinou 25. septembra 2006 k siedmemu rámcovému programu Európskeho spoločenstva v oblasti výskumu a technického vývoja po politickej dohode dosiahnutej 24. júla 2006. Politická dohoda o rámcovom programe Euratom bola takisto dosiahnutá 24. júla 2006. Vo všeobecnosti dodržiava spoločná pozícia štruktúru a obsah rámcového programu navrhnutého Komisiou a celkovo je vysoko konzistentná s názorom Európskeho parlamentu. Rada zapracovala veľké množstvo pozmeňujúcich a doplňujúcich návrhov, ktoré prijal Európsky parlament pri prvom čítaní (15. júna 2006) vo svojom stanovisku a Komisia vo svojom zmenenom a doplnenom návrhu[1]. 3. Pripomienky k spoločnej pozícii Komisia vidí v spoločnej pozícii dobrý základ pre ďalšie rokovania o rámcovom programe s cieľom dosiahnuť dohodu pri druhom čítaní. Pokiaľ ide o rozpočet , Rada súhlasí (a takisto Európsky parlament) s celkovou sumou 50,521 mil. EUR, ktorú Komisia navrhla vo svojom zmenenom a doplnenom návrhu[2], na základe záverov medziinštitucionálnej dohody medzi Európskym parlamentom, Radou a Komisiou zo 17. mája 2006 o rozpočtovej disciplíne a správnom finančnom hospodárení [3]. Pokiaľ ide o celkové členenie rozpočtu, spoločná pozícia je široko konzistentná so zmeneným a doplneným návrhom Komisie a stanoviskom parlamentu, s nasledujúcimi výnimkami: - v oblasti spolupráce - zvýšené čiastky pre päť tematických oblastí : „zdravotníctvo“, „nanovedy, nanotechnológie, materiály a nové výrobné technológie“, „energetiku“ a „životné prostredie“, ako aj malý nárast pre „socioekonómiu a humanitné vedy“; - zníženie v tematickej oblasti „bezpečnosť a vesmír“. - v oblasti kapacít - veľké zníženie v tematickej oblasti „výskumné infraštruktúry“, ako aj zníženie v tematickej oblasti „veda v spoločnosti“; - zvýšenie čiastok pre „výskum v prospech MSP“ a „výskumný potenciál“, ako aj malé zvýšenie pre „aktivity v rámci medzinárodnej spolupráce“. Hoci existuje silná korelácia medzi navrhovanými aktivitami a navrhovaným rozpočtom, zredukovaný rozpočet pre infraštruktúry a pre tematickú oblasť bezpečnosť a vesmír by mohol znemožniť úplnú implementáciu aktivít navrhovaných v spoločnej pozícii. Pokiaľ ide o štruktúru programu, spoločná pozícia zachováva rôzne prvky programu navrhované Komisiou vrátane sústredenia sa na tematické okruhy a flexibilného prístupu k programu s prihliadnutím na jeho sedemročné trvanie. Komisia súhlasí, že v programe kapacít by mal tvoriť samostatnú časť premyslený vývoj politík. Rada však, podobne ako Parlament, rozdelila tematickú oblasť „bezpečnosť a vesmír“ na dve časti, takže navrhuje desať tematických oblastí. Komisia sa nazdáva, že spojením týchto dvoch oblastí by sa dala dosiahnuť významná flexibilita a synergia. Z hľadiska obsahu výskumu sa veľká časť pozmeňujúcich a doplňujúcich návrhov Parlamentu prijatých Komisiou v jej upravenom návrhu preniesla do spoločnej pozície. Komisia vo svojom upravenom návrhu jasne uviedla, že doň v dôsledku zníženia rozpočtu nezahrnula pozmeňujúce a doplňujúce návrhy, ktoré by viedli k rozšíreniu spektra tém a vyžadovali by si tak ďalšie zdroje. Komisia je presvedčená, že spoločná pozícia toto v zásade rešpektuje. Zaradenie „plánu výskumu“ v prospech MSP do oblasti kapacít sa nezhoduje s touto zásadou. Komisia je presvedčená, že rozpočet by sa mal sústrediť výlučne na financovanie projektov. Komisia podporuje posilnenie textu týkajúceho sa MSP navrhnutím konkrétnych opatrení v tematických oblastiach vrátane kvantitatívnej a kvalitatívnej analýzy, čo podľa Komisie predstavuje účinnejší prístup než umelo vytvorené ciele, ktoré Komisia do upraveného návrhu nezaradila. Dôležitými otázkami pre Parlament boli spoločné technologické iniciatívy, ako aj programy Idey a Ľudia. - Pokiaľ ide o spoločné technologické iniciatívy, spoločná pozícia obsahuje upravené kritériá identifikácie spoločných technologických iniciatív. - Pokiaľ ide o Idey, boli do nich zahrnuté dôležité vysvetľujúce pasáže týkajúce sa funkčného obdobia, obnovenia a úlohy vedeckej rady, pravidiel riadenia a prijímania zamestnancov; ďalej sem bolo zaradené vykonanie nezávislého preskúmania štruktúr a mechanizmov Európskej výskumnej rady v roku 2010 prezentované Parlamentu a Rade. - K zmenám v programe Ľudia patria odkazy na jeho prepojenie s inými časťami rámcového programu a ostatnými programami Spoločenstva, doplnenia, z ktorých jasne vyplýva medzinárodná dimenzia tejto časti programu, zabezpečovanie primeraných pracovných podmienok výskumných pracovníkov a aspekty spolufinancovania. A napokon sa tu uvádzajú podrobnejšie kritériá podpory nových výskumných infraštruktúr a zároveň sa uznáva dôležitosť regionálnych aspektov pri tvorbe nových infraštruktúr. Pokiaľ ide o výskum týkajúci sa kmeňových buniek , Komisia v zmenenom a doplnenom návrhu súhlasila so zaradením článku o tom, ktoré oblasti sa nebudú financovať zo siedmeho rámcového programu, v zmysle pozmeňujúceho a doplňujúceho návrhu Parlamentu. Rada takisto zahrnula tento článok do svojej spoločnej pozície a Komisia urobila vyhlásenie, ktorým znova potvrdila, akého postupu sa bude pridŕžať (pozri prílohu). 4. ZÁVER Komisia sa nazdáva, že spoločná pozícia prijatá kvalifikovanou väčšinou 25. septembra 2006 predstavuje silnú konvergenciu s pozíciami Európskeho parlamentu a Komisie. Táto pozícia zohľadňuje veľkú časť pozmeňujúcich a doplňujúcich návrhov Európskeho parlamentu z prvého čítania zapracovaných Komisiou do zmeneného a doplneného návrhu. Komisia preto podporuje spoločnú pozíciu. PRÍLOHA Pokiaľ ide o siedmy rámcový program, Európska komisia navrhuje pri rozhodovaní o financovaní výskumu ľudských embryonálnych kmeňových buniek zo zdrojov EÚ vychádzať z rovnakého etického rámca ako v šiestom rámcovom programe. Európska komisia navrhuje pokračovanie tohto etického rámca, pretože na základe skúseností predstavuje zodpovedný prístup k oblasti vedy, ktorá je veľkým prísľubom, a pretože sa osvedčil v kontexte výskumného programu, na ktorom sa podieľajú výskumníci z mnohých krajín, v ktorých existujú veľmi rozdielne regulácie. 1. Rozhodnutím o siedmom rámcovom programe sa z financovania z prostriedkov Spoločenstva výslovne vylučujú tri oblasti výskumu: 2. výskumné aktivity, ktoré sa zaoberajú klonovaním človeka na reprodukčné účely; 3. výskumné aktivity zamerané na modifikáciu genetického dedičstva človeka, v dôsledku ktorej by sa takáto zmena mohla stať dedičnou; 4. výskumné aktivity, ktoré majú za cieľ vytvorenie ľudského embrya výhradne na výskumné účely a na účely získavania kmeňových buniek vrátane nástrojov na jadrový prenos somatických buniek. 5. Nebude financovaná nijaká činnosť zakázaná vo všetkých členských štátoch. V členskom štáte nebude financovaná nijaká činnosť, ktorá je v tomto štáte zakázaná. 6. Rozhodnutie o 7RP a ustanovenia o etickom rámci upravujúcom financovanie výskumu ľudských embryonálnych kmeňových buniek zo zdrojov Spoločenstva v nijakom prípade nepredstavuje hodnotenie regulačných alebo etických rámcov upravujúcich takýto výskum v členských štátoch. 7. Výzvou na predkladanie návrhov Európska komisia výslovne nevyžaduje používanie ľudských embryonálnych kmeňových buniek. Používanie ľudských kmeňových buniek, či už ide o bunky dospelých jedincov, alebo embryonálne bunky, závisí od posúdenia vedcov a prihliadnutia k cieľom, ktoré chcú dosiahnuť. V praxi sa zďaleka najväčšia časť prostriedkov Spoločenstva určených na výskum kmeňových buniek venuje na používanie kmeňových buniek dospelých jedincov. Nie je dôvod, prečo by sa to malo v rámci 7RP výrazne zmeniť. 8. Každý projekt navrhujúci používanie ľudských embryonálnych buniek musí úspešne prejsť vedeckým hodnotením, v priebehu ktorého nezávislí vedeckí odborníci posudzujú potrebu používania takýchto kmeňových buniek na dosiahnutie vedeckých cieľov. 9. Návrhy, ktoré úspešne prejdú vedeckým hodnotením, sa potom podrobia prísnemu etickému preskúmaniu zo strany EK. V tomto etickom preskúmaní sa vezmú do úvahy zásady Charty základných práv EÚ a príslušných medzinárodných dohôd, ako je Dohovor Rady Európy o ľudských právach a biomedicíne podpísaný v Oviede 4. apríla 1997 a jeho doplnkové protokoly či Všeobecná deklarácia o ľudských genómoch a ľudských právach, ktorú prijalo UNESCO. Etické preskúmanie je aj príležitosťou overiť, či sa v návrhoch dodržiavajú pravidlá platné v štátoch, v ktorých má prebiehať výskum. 10. V osobitných prípadoch môže etické preskúmanie trvať počas celého životného cyklu projektu. 11. Pre každý projekt navrhujúci používanie ľudských embryonálnych buniek je ešte pred jeho začatím potrebné požiadať o súhlas príslušný vnútroštátny alebo miestny výbor pre etické záležitosti. Musia sa dodržiavať všetky vnútroštátne pravidlá a postupy vrátane otázok, ako je rodičovský súhlas, neprítomnosť finančného motívu atď. Bude sa overovať, či projekt zahŕňa aj zmienky o licenčných a kontrolných opatreniach prijímaných príslušnými orgánmi členského štátu, v ktorom má prebiehať výskum. 12. Návrh, ktorý úspešne prejde vedeckým hodnotením, vnútroštátnym alebo miestnym etickým preskúmaním a európskym etickým preskúmaním, bude podľa potreby predložený na schválenie členským štátom zastúpeným regulačným výborom. Nebude financovaný nijaký projekt týkajúci sa využívania ľudských embryonálnych kmeňových buniek, ktorý nezíska súhlas členských štátov. 13. Európska komisia bude ďalej pracovať na širokom sprístupnení výsledkov výskumu kmeňových buniek financovaného Spoločenstvom všetkým výskumným pracovníkom, aby tak v konečnom dôsledku prospela pacientom vo všetkých krajinách. 14. Európska komisia podporí akcie a iniciatívy prispievajúce ku koordinovaní a racionalizácii výskumu ĽEKB v rámci zodpovedného etického prístupu. Komisia najmä podporí európsky register línií ľudských embryonálnych kmeňových buniek. Podpora takéhoto registra umožní monitorovanie existujúcich ľudských embryonálnych kmeňových buniek v Európe, prispeje k zvýšeniu jeho využívania vedcami a pomôže vyhnúť sa zbytočným deriváciám nových línií kmeňových buniek. 15. Európska komisia bude pokračovať v súčasnej praxi a nebude regulačnému výboru predkladať návrhy projektov obsahujúce výskumné aktivity, ktoré ničia ľudské embryá, vrátane obstarávania kmeňových buniek. Vylúčenie financovania tohto kroku výskumu však Komisii nebráni vo financovaní následných krokov týkajúcich sa ľudských embryonálnych kmeňových buniek. [1] KOM (2006) 364 konečné znenie, 28.6.2006. [2] KOM (2005) 119, konečné znenie/2, 24.5.2006. [3] Ú. v. EÚ C 139, 14.6.2006, s. 1 .